หาที่จอดรถ (ข้างทาง ริมถนน) ยากมากอยู่ ต้องจอดเลยร้านไปไกลแล้วเดินกลับมาที่ร้าน แต่ไม่เป็นไร คิดถึงต้มแซ่บสุดเด็ดเอาไว้ พอมาถึงที่ร้าน โอ๊ว คนเยอะมว๊าก นี่ขนาดแค่จะ 11 โมง คนยังเยอะขนาดนี้ แล้วถ้าตอนเที่ยงนี่ไม่อยากนึกภาพเลย เพื่อของอร่อยต้องรอ รอได้สัก 10 นาทีก้อได้นั่ง เย้เย ในที่สุดก้อได้ทานแล้ว จัดการจดรายการอาหาร ใส่เบอร์โต๊ะเรียบร้อยตาม คู่มือแนะนำที่ทางร้านแปะไว้ สุดท้ายได้ยินเสียงคุณลุงบอกมาว่า หนู ๆ ซี่โครงหมูหมดแล้ว เอากระดูกหมูแทนได้ไหม น้ำตาจิไหล สุดท้ายก้ออดทานซี่โครงหมู เลยต้องเปลี่ยนมาลองต้มแซ่บกระดูกหมูแทน แต่ก้อไม่ผิดหวังเลยค่ะ กระดูกหมูเนื้อนุ่ม แต่ไม่ถึงกับเปื่อยมาก นี่ถ้าเปื่อยกว่านี้คงอร่อยมากขึ้นไปอีก แต่ยังไงน้ำซุปก้อยังแซ่บเวอร์ เหมือนเดิม ฟินสุด ๆ เวลาซดน้ำซุปร้อน ๆ มานเผ็ดร้อนแบบ เกินบรรยาย ประหนึ่งทานพริกสดเข้าไป จนอยากได้ขนมหวานมาล้างปากเลยทีเดียว ถ้าใครอยากมาลองทานร้านนี้ แนะนำให้มาเช้า ๆ หน่อยนะคะ ไม่งั้นของหมดอดทาน T T